**Raoul Bova** (\* 14. august 1971, Rím) je taliansky herec, filmový producent, režisér a bývalý taliansky plavec.

Život
-----

Narodil sa v Ríme, jeho otec Giuseppe Bova pochádzal z mestečka Roccella Ionica, z Kalábrie, zatiaľ čo jeho matka Rosa Bova pochádzala z Kampánie, konkrétne z Acerry, 15 km od Neapolu. Od detstva sa venoval svojej vášni, a to plávaniu. Keď mal necelých 16 rokov, vyhral talianske majstrovstvá mládeže v plávaní na 100 metrov znak a hoci začiatok v klube Aurelia Nuoto bol sľubný, zvyšok športovej kariéry sa usiloval najviac o to, aby porazil konkurenciu. Po ukončení štúdia na Jean-Jacques Rousseau Magistral Institute, študoval ISEF (Instituto Superiore di Educazione Fisica), ale fakultu telesnej výchovy nedokončil, pretože si zvolil hereckú kariéru a začal navštevovať hodiny recitácie u Beatrice Braccovej a herectvo u Michaela Margotta. Vo veku 21 rokov nastúpil do vojenskej služby, a to do zboru Bersaglieri, vysokomobilnej pešej jednotky, ktorá je súčasťou talianskej armády a ktorá je jasne rozpoznateľná podľa špeciálneho klobúku, ktorý zdobí perie hlucháňa hôrneho. Tu pôsobil ako inštruktor plávania v dôstojníckej škole.

Herecká kariéra
---------------

Filmový debut absolvoval v snímke *Mutande pazze*, režiséra Roberta D’Agostina a v rovnakom roku hral vo filme *Quando eravamo repressi*, režiséra Pina Quartulla. V televízii sa objavuje v športovom filme *Una storia italiana* 1992, kde hral jedného zo slávnych bratov Abbagnaleovcov. Do povedomia sa dostal postavou učiteľa surfovania vo filme *Malá veľká láska* (1993). V roku 1996 hral vo filme *La lupa*, v réžii Giovanniho Vergu a Gabriele Laviu, podľa románu Moniky Guerritorovej. Nasledovala úloha kpt. Bredu v talianskom kultovom filmovom seriáli *La Piovra* (Chobotnica). Režisér Claudio Fragasso si ho v roku 1995 vybral do hlavnej úlohy dnes už kultového filmu *Palermo - Milano solo andata*, kde ako dôstojník Nino Di Venanzio, bol zodpovedný za eskortovanie chráneného korunného svedka pre usvedčenie mafiánskeho šéfa. Tu hral s takými hercami, ako sú Valerio Mastandrea, Stefania Sandrelliová a Giancarlo Giannini. V televíziách na Slovensku väčšinou nechýba vo vianočnom vysielaní biblický príbeh *Il Quarto re* (Štvrtý kráľ), kde hrá Raoul Bova včelára Alazhara pomáhajúceho trom kráľom pri ich putovaní za Mesiášom (réžia Stefano Reali). V roku 1997 sme ho mohli vidieť po boku Anthonyho Quinna vo filme *Il Sindaco* (Starosta). V roku 1998 ho diváci prvýkrát videli v skutočnom príbehu slávneho kapitána karabinierov Roberta Di Stefana, nazývaného *Ultimo*. V tom istom roku hral po boku Madonny v reklame Max Factor, keď ho speváčka výslovne požiadala ako herca o spoluprácu. V roku 2001 si zahral v dráme *Il Testimone* (Svedok). S legendárnou Sophiou Lorenovou si Raoul Bova zahral v televíznom filme  *Francesca e Nunziata*  (2001). V roku 2002 vo filme *Francesco* hral sv. Františka z Assisi. Nasledovali ďalšie úlohy, v ktorých sa objavil vedľa Sylvestera Stalloneho vo filme *V mene Angela* (2002) alebo Michaela Keatona v seriáli *The Company* (2007). Zahral si jednu z hlavných rolí po boku Giovanny Mezzogiorno a Massima Girottiho vo filme *Okno naproti* (2003), ktorý získal hlavnú cenu Krištáľový glóbus na Medzinárodnom filmovom festivale v Karlových Varoch. V roku 2009 hral v dokumentránom filme *Sbirri*, v ktorom herec strávil jeden mesiac s policajnými dôstojníkmi pracujúcimi v Miláne a bol nápomocný pri zatýkaní, raziách a najmä v boji proti drogovým zločinom. Vo februári 2010 nasledovalo nakrúcanie pokračovania kasového trháku *Scusa ma ti chiamo amore*, a síce  *Scusa ma ti voglio sposare*. V roku 2013 hral v komédii  *Buongiorno papà* v réžii Edoarda Lea a do televízie sa vrátil opäť v úlohe Ultima v štvrtej epizóde seriálu *Ultimo - L'occhio del falco*. V roku 2018 potom, čo hral úlohu pápeža Sixta IV. v seriáli *Medici*, hral tiež v minisérii televízie Canale 5, a síce vo voľnom pokračovaní seriálu Ultimo, *Ultimo - Caccia ai Narcos*. V seriáli *Made in Italy* (2019) hral Giorgia Armaniho.

Súkromie
--------

V roku 2000 sa Raoul Bova oženil s veterinárkou Chiarou Giordano, s ktorou má dve deti: Alessandro Leon, sa narodil v roku 2000 a Francesco sa narodil v roku 2001. Rok 2013 je rokom definitívneho rozpadu prvého manželstva a rozkvetu nového milostného vzťahu so španielskou kolegyňou Rocío Muñoz Moralesovou, s ktorou sa stretol pri nakrúcaní filmu *Immaturi - Il viaggio*. V roku 2015 sa narodila ich prvá dcéra Luna, nasledovaná Almou, ktorá sa narodila v roku 2018.

Raoul Bova bol 15. októbra 2010 vymenovaný za veľvyslanca dobrej vôle Organizácie OSN pre výživu a poľnohospodárstvo (FAO).

Významnejšie ocenenia
---------------------

* 2006 - Globo d'oro europeo (Európsky zlatý glóbus)
* 2007 - Globo d'oro (Zlatý glóbus) pre najlepšieho herca vo filme *Io, l'altro*
* 2009 - špeciálna cena Nastro d'argento (Strieborná stuha) pre účinkovanie vo filme *Sbirri*
* 2011 - Globo d'oro (Zlatý glóbus) pre najlepšieho herca vo filme *Nessuno mi può giudicare*
* 2008 - cena Telegatto - Najlepší herec

Filmografia (výber)
-------------------

* 2023 – Greta e le favole vere
* 2022 – The Christmas Show
* 2021 – Buongiorno, mamma! (seriál)
* 2020 – Giustizia per tutti (seriál)
* 2019 – Made in Italy (seriál)
* 2019 – La Reina del Sur (seriál)
* 2018 – Medici (seriál)
* 2015 - Bola si už na Mesiaci?
* 2015 - All Roads Lead to Rome
* 2015 - La scelta
* 2014 - Bratia
* 2014 - Scusate se esisto!
* 2013 - Buongiorno papà
* 2012 - Viva l'Italia
* 2011 - Nessuno mi può giudicare
* 2011 - Immaturi
* 2011 - Treasure Guards (TV film)
* 2011 - Come un delfino (TV film)
* 2010 - Scusa ma ti voglio sposare
* 2009 – Baaria
* 2009 – Intelligence - Servizi & segreti (TV film)
* 2008 – Aspettando il sole
* 2008 – Scusa ma ti chiamo amore
* 2007 – The Company (seriál)
* 2007 – Milano-Palermo: il ritorno
* 2007 – Nassiryia - Per non dimenticare (TV film)
* 2006 – Io, l'altro
* 2006 – Attacco allo stato (TV film)
* 2006 – What About Brian (seriál)
* 2006 - La fiamma sul ghiaccio
* 2005 – Karol (TV film)
* 2004 – Ultimo 3 - L'infiltrato (TV film)
* 2004 – Votrelec vs. Predátor
* 2003 – Okno naproti
* 2003 – Pod toskánskym slnkom
* 2002 – Francesco (TV film)
* 2002 – V mene Angela
* 2001 – I Cavalieri che fecero l'impresa
* 2001 – Francesca a Nunziata (TV film)
* 2001 – Madame de... (TV film)
* 2001 – Il Testimone (TV film)
* 1999 – Terra bruciata
* 1999 – Ultimo - La sfida (TV film)
* 1998 – Coppia omicida
* 1998 – Chobotnica 9 (seriál)
* 1998 – Rewind
* 1998 – Ultimo (TV film)
* 1997 – Chobotnica 8 (seriál)
* 1996 – La Frontiera
* 1996 – La Lupa
* 1996 – Ninfa plebea
* 1996 – Štvrtý kráľ (TV film)
* 1996 – Starosta
* 1995 – Palermo Milano solo andata
* 1994 – Chobotnica 7 (seriál)
* 1993 – Cominciò tutto per caso
* 1993 – Malá veľká láska
* 1992 – Mutande pazze
* 1992 – Quando eravamo repressi
* 1992 – Una Storia italiana (TV film)

Externé odkazy
--------------

* Domovská stránka
* Raoul Bova v Internet Movie Database (po anglicky)
* Life in Italy Archivované 2020-06-28 na Wayback Machine
* Encyclopedia of Journalists on Film
* Raoul Bova bio and filmography
* Raoul Bova bio
* Biografia: Raoul Bova
* Rotten tomatoes - Raoul Bova
* Raoul Bova - YUNGA Ambassador
* Tviso - Raoul Bova Archivované 2020-07-09 na Wayback Machine
* Raoul Bova- filmová kariéra
* "Coming soon" - Raoul Bova bio
* Raoul Bova a ocenenia Globo d'oro

Autoritné údaje: * BnF: 141583073
* GND: 1028843852
* ISNI: 0000 0000 7823 4836
* LCCN: nr99004622
* NK ČR: xx0152789
* VIAF: 24518988
* WorldCat: lccn-nr99004622